לגיל עוז מערכת שירותים המותאמת לצרכים הקהילתיים והאישיים של האדם המבוגר, הבריא והמוגבל.
עמותת "גיל-עוז" הוקמה על- ידי יישובי עמק המעיינות ומטעמם בשנת 1989. נציגי היישובים מהווים את האסיפהומתוכם את הוועד הפעיל שלה. העמותה צמחה להיות שם דבר לפעילות ענפה ומגוונת לוותיקי האזור, ובני משפחותיהם. כמו כן ניתנים שירותים לשכבות גיל אחרות ואוכלוסיות עם צרכים מיוחדים, וכן פעילויות ייחודיות לבני ה- 60+, לנכים ואוכלוסיות עם צרכים מיוחדים.
•	הקתדרה – בקתדרה כ-40 קורסים, חוגים וסדנאות במגוון רחב של תחומים, הניתנים ארבעה ימים בשבוע בשעות הבוקר ואחר-הצהרים (מוכרת על-ידי האגף לחינוך מבוגרים במשרד החינוך).
•	שרות מטפלות/ים, אחיות/ים – בבתים הסיעודיים ובפריפריה ב- 32-40 ישובים (כולל ישובי מועצה אזורית גלבוע ומועצה אזורית עמק הירדן). ניתנים שירותי סיעוד באמצעות חוק סיעוד של הביטוח הלאומי, שירותי סמך-מקצועי על-פי הזמנות מהמחלקות לשירותים חברתיים, וכן הזמנות ממשרד הביטחון (משפחות שכולות, נכי צה"ל וכיו"ב). במסגרת שירות זה מעסיקה העמותה גם סייעות בבתי הספר לחינוך מיוחד באזור.
קורסים להכשרת מטפלות לתעודה – הקורסים מיועדים לעובדי העמותה מכל ישובי האזור כולל העיר בית-שאן, קיבוצים ומושבים וכן לעולים חדשים. הקורסים ניתנים באמצעות מכללת עתיד, שיקום-שכונות, משרד התעשייה-מסחר-תעסוקה ועוד.
•	קהילה כפרית בקש"ר – לחברים המנויים בתוכנית שירותי תרבות, חברה, מוקד חרום (באמצעות לחצן מצוקה) ושירות רפואי. התוכנית מלווה ע"י אב בית המגיע לביקורי בית וכן אחראי על תיקונים קלים בתחזוקת הבית ובתיווך עם בעלי מקצוע. תוכנית קהילה תומכת באה במטרה לתת תמיכה לקשיש כדי שיוכל להישאר בביתו.
•	"קהילה תומכת חיים עצמאיים לנכים" – סל שירותים הנועד לסייע לנכה לחיות בקהילתו לתפקד באופן עצמאי ככל שניתן ובכבוד, להיות מעורה בקהילה ולהיתרם ממנה. אב השכונה מלווה את הנכה ומשפחתו. השירותים בדומה לשירותים הניתנים לחברי קהילה תומכת לקשישים.
•	מרכז יום לקשיש – המרכז מספק מגוון שירותים אישיים וקבוצתיים המותאמים לרצונות ולצרכים של אוכלוסיית היעד. המרכז פועל חמישה ימים בשבוע עד לצהרים, כולל ארוחות וטיפול אישי נדרש. במרכז מגוון עשיר של פעילויות חוגים, הרצאות, צוות מקצועי מלווה את התוכניות האישיות. בצוות עו"ס, מרפאה בעיסוק ומומחה שיקומי.
מרכז היום קולט נכים בוגרים המחפשים פעילות תעסוקתית חברתית ושיקומית. לקבוצה זו פעילות נפרדת ומשותפת עם הקשישים בהתאם לצרכים ולרצונות המשותפים לשתי האוכלוסיות.
•	ייעוץ וליווי לוועדות רווחה וועדת קשישים ומנהלי בתים סיעודיים - הייעוץ ניתן לרכזי ועדות הקשישים בישובים, ייעוץ והדרכה בניהול בתים סיעודיים. ייעוץ וליווי וועדות הרווחה בתחום גיל הביניים, גמלאים וקשישים.
•	מתנדבים בעם – ב"גיל-עוז" שוקדים על פיתוח ועידוד תחום ההתנדבות. המתנדבים משולבים בכל פעילויות העמותה: במרכז היום, במרכז היום לנכים, במערכת העיתון, בקהילה תומכת,(בעלי מקצוע מתחומים שונים.) ובהדרכת מחשבים.
בנוסף נבנות קבוצות של גמלאים המתנדבים במערכות השונות בעמק.
•	סניף אגודת אלצהיימר ומחלות דומות בישראל – ייעוץ, תמיכה וליווי ע"י עו"ס לבני משפחה ולמטפלים בחולים דמנטים. (פניות לעו"ס גיל עוז : ענבר וייס-לשם 04-6584220 שלוחה 106 ).
•	60+ תכנית פעילות – מיועד לגיל הביניים, נבנתה תכנית פעילות מתאימה (לאחר בדיקת הצרכים.) בתכנית הרצאות בנושאים מגוונים, מפגשים וטיולים. במיוחד טיולים בימי שישי בבוקר מאורגנים ע"י צוות 60+.
•	פעילויות מיוחדות – בתחומי תרבות וחברה, חד יומיות, כמו: אירוע יום הזקן הבינלאומי,ימי עיון בנושאים שונים, יום האישה, יום ספורט ובריאות, ציון חגים ועוד. בשיתוף עם מחלקות המועצה המקומית מקימים פעילות רב דורית המקיפה ילדים נוער וכן צעירי העמק.
•	מכירת עבודות קשישים יוצרים – חברים יוצרים, יכולים להביא את עבודותיהם למכירה במרכז "גיל עוז" ולקבל תמורה עבורם.
צוות גיל עוז עומד לרשותכם!